Modificació de l?Acord normatiu 12189/2017, de 20 de febrer, pel qual es regula l?accés i admissió als ensenyaments oficials de grau - FOU - Seu electrònica - Universitat de les Illes Balears\nNúm. 499 - Any XXXV\t- I. DISPOSICIONS GENERALS Divendres, 19 de juny de 2020\n13551. ACORD NORMATIU del dia 16 de juny de 2020 pel qual es modifica l’Acord normatiu 12189/2017, de 20 de febrer, pel qual es regula l’accés i admissió als ensenyaments oficials de grau.\nEls principis d’eficàcia i eficiència que han de regir l’actuació administrativa i acadèmica de la Universitat de les Illes Balears, així com la funcionalitat de la normativa per la qual s’ha de regir la nostra institució, determinen l’aplicació de disposicions que no estiguin limitades temporalment a un any acadèmic concret, atès que, en cas contrari, se’n poden derivar conseqüències jurídiques que fan necessària la revisió constant de la normativa elaborada i alenteixen les comeses universitàries.\nPer això es considera convenient de revisar la utilitat i denominació dels annexos de l’Acord normatiu 12189/2017, de 20 de febrer, pel qual es regula l’accés i admissió als ensenyaments oficials de grau.\nEn virtut del que s’ha indicat, fent ús de les competències que li atribueixen els articles 24.2.18, 32 i 40 dels Estatuts d'aquesta universitat, el Consell de Govern, a la sessió del dia d’avui i a proposta del Consell de Direcció, ha aprovat la modificació de l’Acord normatiu 12189/2017, de 20 de febrer, pel qual es regula l’accés i admissió als ensenyaments oficials de grau.\nTot seguit s’expressa com queda modificada la normativa sobre accés i admissió als ensenyaments oficials de grau.\nSe suprimeix l’annex 1 (Paràmetres de ponderació d’admissió per a l’any acadèmic 2019-20 (PBAU 2019)), amb el canvi de numeració consegüent dels annexos posteriors.\nEs canvia la rúbrica del nou annex 1, que a partir d’ara serà:\n«Annex 1. Paràmetres de ponderació de les matèries per a la nota específica»\nEs disposa la publicació com a annex del text íntegre de l’articulat resultant de la modificació de l’Acord normatiu 12189/2017.\nAquesta modificació entrarà en vigor l’endemà de publicar-se al Full Oficial de la Universitat de les Illes Balears.\nPalma, 16 de juny de 2020\nArticle 1. Objecte i àmbit d’aplicació\nArticle 2. Definicions\nArticle 3. Alumnes que tenen admissió directa\nArticle 4. Programes combinats d’ensenyaments oficials\nArticle 5. Trasllat d’expedient\nArticle 6. Convocatòries d’admissió de grau\nArticle 7. Requisits d’accés\nCapítol II. Admissió als estudis de grau\nSecció 1a. Convocatòria general d’admissió a grau\nArticle 8. Determinació de l’oferta de places general de grau\nArticle 9. Convocatòries generals d’admissió a grau i sol·licituds\nArticle 10. Quotes de reserva de places\nArticle 11. Notes d’admissió, d’accés i específica\nArticle 12. Ordre de prelació\nArticle 13. Llistes d’admesos\nSecció 2a. Convocatòries d’admissió a grau per canvi d’universitat i/o d’estudis universitaris oficials espanyols i per estudis estrangers no homologats\nArticle 14. Determinació de l’oferta de places per canvi d’universitat i/o d’estudis universitaris oficials espanyols i per estudis estrangers no homologats\nArticle 15. Convocatòria d’admissió per canvi d’universitat i/o d’estudis universitaris oficials espanyols o per estudis estrangers no homologats i sol·licituds\nArticle 16. Ordre de prelació\nArticle 17. Llistes d’admesos i notes de tall\nSecció 3a. Convocatòria de places per canvi de seu\nArticle 18. Determinació de l’oferta de places per canvi de seu\nArticle 19. Convocatòria de canvi de seu i sol·licituds\nArticle 20. Ordre de prelació\nArticle 21. Llistes d’admesos i notes de tall\nArticle 22. Canvi de seu directe\nSecció 4a. Proves específiques d’admissió\nArticle 23. Avaluacions específiques de coneixements i/o de competències\nCapítol III. Procediment d’accés mitjançant acreditació d’experiència laboral o professional\nArticle 24. Requisits\nArticle 25. Convocatòria del procediment d’accés\nArticle 26. Sol·licitud d’admissió\nArticle 27. Estructura del procediment\nArticle 28. Comissions de valoració\nArticle 29. Qualificació final\nArticle 30. Reclamacions\nÚnica. Derogació normativa\nAnnex 1. Paràmetres de ponderacions de les matèries per a la nota específica\nAnnex 2. Barems de valoració de mèrits per a l’acreditació d’experiència laboral o professional\nAquest acord normatiu té per objecte establir els criteris de valoració i les regles que s’aplicaran per establir l’ordre de prelació en l’adjudicació de places i els procediments d’admissió, tots referits a l’admissió als ensenyaments oficials de grau de la Universitat de les Illes Balears (UIB) i dels seus centres adscrits.\nTambé regula el procediment d’accés mitjançant acreditació d’experiència laboral o professional per cursar ensenyaments oficials de grau a la UIB i als seus centres adscrits.\nA l’efecte d’aquest acord normatiu, s’estableixen les definicions següents:\nRequisits d’accés: conjunt de condicions necessàries per cursar ensenyaments universitaris oficials de grau a la UIB. S’han de complir prèviament a l’admissió a la Universitat.\nProva d’accés: avaluació dels coneixements d’una persona que atorga, amb la superació d'uns mínims, un requisit d’accés.\nProcediment d’accés: conjunt d’actuacions que tenen com a objectiu assolir un requisit d’accés.\nAdmissió: adjudicació de les places ofertes per cursar ensenyaments universitaris de grau entre els sol·licitants que compleixen els requisits d’accés.\nProva d’admissió: avaluació específica de coneixements i/o competències per incrementar la nota d’admissió o modificar les condicions que estableixen l’ordre de prelació en l’adjudicació de places.\nProcediment d’admissió: conjunt d’actuacions que tenen com a objectiu l’adjudicació de les places ofertes per cursar ensenyaments universitaris oficials de grau entre els sol·licitants que compleixen els requisits d’accés d’acord amb un ordre de prelació.\nConvocatòria d’admissió: procediment mitjançant el qual s’ofereixen una sèrie de places d’estudis de grau i s’adjudiquen d’acord amb un procediment d’admissió.\nAdaptació: procediment mitjançant el qual un alumne que cursa un pla d’estudis en un centre de la UIB per obtenir un títol oficial de grau passa a cursar, dins el mateix centre, un pla d’estudis diferent que condueix a l’obtenció del mateix títol. També s’entén per adaptació el procediment pel qual un alumne amb uns estudis parcials de primer i segon cicle de la UIB passa, dins el mateix centre, a un estudi de grau de la UIB que els substitueix.\nSeu universitària: lloc d’impartició d’estudis universitaris. La UIB té tres seus físiques, que són Eivissa i Formentera, Mallorca i Menorca, i una seu virtual en línia. Hi ha plans d’estudis que s’ofereixen en més d’una seu.\nAlumnes de nou ingrés: alumnes admesos en un any acadèmic determinat i que es matriculen o tenen crèdits reconeguts per primera vegada en els estudis que comencen. No ho són els alumnes que canvien de seu, atès que per a ells no s’obre un nou expedient.\nNota de tall: nota d’admissió de la darrera sol·licitud adjudicada considerant l’ordre de prelació en el qual s’assignen les places. Hi ha una nota de tall per a cada estudi, seu i quota de reserva de places en què s’hagin adjudicat places. Sempre s’ha d’indicar amb el grup al qual pertany.\nPrograma combinat d’ensenyament oficial (PCEO): itinerari curricular que condueix a l’obtenció de dos títols oficials alhora.\nEls alumnes que tenen admissió directa a un grau no han de fer cap procediment d’admissió per matricular-se en aquest grau. S’hi poden matricular directament.\nEls alumnes que es troben en els supòsits següents tenen admissió directa:\nAlumnes que s’adapten. En aquest supòsit, per procedir a l’adaptació basta simplement amb la sol·licitud per part de l’alumne. S’ha d’atenir a les regles següents:\nLa sol·licitud d’adaptació duu implícita la sol·licitud de reconeixement en el pla d’estudis de destinació i dels crèdits superats en el pla d’estudis d’origen, i per tant, està subjecta al preu públic corresponent.\nEl procés d’adaptació tancarà l’expedient del pla d’estudis d’origen i no serà possible fer-hi cap matrícula ni reconeixement.\nEl procés d’adaptació és irreversible, llevat del cas que, fruit del procés de reconeixement implícit en l’adaptació, l’alumne no pugui cursar cap assignatura perquè aquestes encara no s’ofereixen d’acord amb la implantació del nou pla d’estudis. Deixarà de ser reversible en el moment que l’alumne pugui cursar una assignatura.\nEn cas que l’expedient d’origen no compleixi amb el règim de permanència, l’adaptació està condicionada al que estableixi el règim de permanència.\nAlumnes que no compleixen el règim de permanència. Si un alumne és penalitzat per raó de no complir el règim de permanència, una vegada acabat el període de penalització, la reincorporació serà immediata, sens perjudici del que estableixi la normativa de permanència.\nAlumnes que, després de començar uns estudis de grau a la UIB o en un centre adscrit, els hagin abandonats temporalment (tant si han fet trasllat d’expedient com si no). Podran continuar-los en el mateix centre sense necessitat de tornar a participar en cap procés d’admissió sempre que tinguin sis crèdits superats i compleixin la corresponent normativa de permanència.\nAlumnes que hagin superat la prova d’accés a la UIB de més grans de 25 anys abans de l’any 2001 a l’estudi de grau que substitueix aquell per al qual varen fer la prova.\nEls alumnes que tenen admissió directa es matricularan com a alumnes de continuació, llevat del cas previst a la lletra d) de l’apartat anterior, els quals iniciaran estudis.\nLes places ofertes en un PCEO de grau poden sorgir d’una disminució d’igual magnitud que l’oferta dels graus que el componen o d’una ampliació de places amb una aportació addicional de recursos. En qualsevol cas, els PCEO de grau es tractaran, a efectes d’admissió, com si fossin un grau més i, per tant, tindran la seva oferta pròpia de places i participaran en els procediments d’admissió exactament igual que els altres graus.\nEls alumnes no poden cursar simultàniament un PCEO i un dels graus que formen part del PCEO. El degà o director del centre pot autoritzar als alumnes que cursin un PCEO de grau l’admissió a un dels graus que formen part del programa combinat, però, en aquest cas, l’expedient del PCEO quedarà tancat.\nTots els alumnes de nou ingrés que tenen uns estudis de grau parcials en una altra universitat espanyola estan obligats, durant el procés de matrícula, a sol·licitar a la universitat on tenen aquests estudis parcials, el trasllat del seu expedient acadèmic universitari a la UIB, amb possibilitat de fer la sol·licitud per simultaneïtat d’estudis.\nTots els alumnes de nou ingrés que no es troben en la situació prevista a l’apartat anterior i tenen una prova d’accés o d’admissió superada en una altra universitat i inicien estudis de grau a la UIB fent servir aquesta prova, estan obligats, durant el procés de matrícula, a sol·licitar a la universitat on han superat la prova el trasllat a la UIB del seu expedient acadèmic de la prova.\nLa UIB pot realitzar cada any una o més convocatòries d’admissió general de grau per als candidats que compleixin els requisits prevists als apartats 1, 2, 3, 4, 6 o 7 de l’article 7. També pot realitzar una o més convocatòries d’admissió general per canvi d’universitat i/o d’estudis oficials espanyols per als candidats que compleixin el requisit previst a l’article 7.5.a). Finalment també en pot convocar una o més d’admissió general d’alumnes per estudis estrangers per als candidats que compleixin el requisit previst a l’article 7.5.b).\nEls tres tipus de convocatòries són compatibles entre elles, en el sentit que un candidat que compleixi tots els requisits es pot presentar a totes. No obstant això, un candidat només pot ser admès a un estudi de grau (o PCEO) i seu en un any acadèmic.\nEn cas que un candidat concorri a més d’una convocatòria d’admissió i pugui ser admès a més d’una, l’ordre de prelació pel qual serà admès és el següent: en primer lloc per estudis estrangers, en segon lloc, per canvi d’universitat i/o d’estudis oficials espanyols, i finalment, per a places generals.\nPoden accedir als estudis universitaris de grau, en les condicions que es determinin, els qui reuneixin algun dels requisits següents:\nDeterminats estudiants en possessió del títol de batxiller o assimilat:\nEstudiants en possessió del títol de batxiller obtingut el curs 2015-16.\nEstudiants en possessió del títol de batxiller obtingut el curs 2016-17 amb el currículum del sistema educatiu anterior a la Llei orgànica 8/2013, de 9 de desembre.\nEstudiants en possessió del títol de batxillerat europeu.\nEstudiants en possessió del diploma de batxillerat internacional.\nEstudiant en possessió de títols, diplomes o estudis de batxillerat procedents de sistemes educatius d’Estats membres de la Unió Europea.\nEstudiants en possessió de títols, diplomes o estudis de batxillerat procedents de sistemes educatius d’altres Estats de fora de la Unió Europea amb els quals s’hagin subscrit acords internacionals aplicables sobre això, en règim de reciprocitat.\nBatxiller amb PAU o avaluació de batxillerat per a l’accés a la Universitat superat:\nEstudiants en possessió del títol de batxiller del sistema educatiu espanyol amb PAU superada.\nEstudiants en possessió del títol de batxiller del sistema educatiu espanyol amb l’avaluació de batxillerat per a l’accés a la Universitat superada. S’entendrà que un alumne supera l’avaluació de batxillerat si la seva nota d'accés calculada d’acord amb les previsions de l’article 11 és igual o superior a 5 punts.\nEstudiants en possessió d’un títol declarat equivalent al títol de batxiller amb PAU o amb l’avaluació de batxillerat per a l’accés a la Universitat superada.\nEstudiants en possessió d’un títol, diploma o estudis estrangers homologats al títol de batxillerat del sistema educatiu espanyol amb PAU o amb avaluació de batxillerat per a l’accés a la Universitat superada.\nTècnics superiors de formació professional o assimilats:\nEstudiants en possessió dels títols oficials de tècnic superior de formació professional pertanyents al sistema educatiu espanyol.\nEstudiants en possessió dels títols oficials de tècnic superior d’arts plàstiques i disseny.\nEstudiants en possessió dels títols oficials de tècnic esportiu superior pertanyents al sistema educatiu espanyol.\nEstudiants en possessió d’un títol d’estudis declarats equivalents o homologats als títols esmentats a les tres lletres anteriors.\nEstudiants en possessió d’un títol universitari oficial de diplomat universitari corresponent a l’ordenació anterior dels ensenyaments universitaris o equivalent.\nEstudiants en possessió d’un títol universitari oficial d’arquitecte tècnic corresponent a l’ordenació anterior dels ensenyaments universitaris o equivalent.\nEstudiants en possessió d’un títol universitari oficial d’enginyer tècnic corresponent a l’ordenació anterior dels ensenyaments universitaris o equivalent.\nEstudiants en possessió d’un títol universitari oficial de llicenciat corresponent a l’ordenació anterior dels ensenyaments universitaris o equivalent.\nEstudiants en possessió d’un títol universitari oficial d’arquitecte corresponent a l’ordenació anterior dels ensenyaments universitaris o equivalent.\nEstudiants en possessió d’un títol universitari oficial d’enginyer corresponent a l’ordenació anterior dels ensenyaments universitaris o equivalent.\nEstudiants en possessió d’un títol universitari oficial de graduat o equivalent.\nEstudiants en possessió d’un títol universitari oficial de màster o equivalent.\nEstudis universitaris parcials:\nEstudiants que hagin cursat estudis universitaris parcials espanyols i vulguin iniciar uns nous estudis a la UIB o els mateixos estudis en un altre centre. En aquest supòsit, és un requisit indispensable que la Universitat els reconegui almenys 30 crèdits ECTS.\nEstudiants que hagin cursat estudis universitaris estrangers parcials o bé totals però que no n’hagin obtingut l’homologació a Espanya i vulguin iniciar uns nous estudis a la UIB. En aquest supòsit, és un requisit indispensable que la Universitat els reconegui almenys 30 crèdits ECTS.\nProves i procediments d’accés:\nPersones més grans de vint-i-cinc anys que superin la prova d’accés específica.\nPersones més grans de quaranta anys amb experiència laboral o professional acreditada en relació amb un ensenyament amb el qual superin el procediment d’accés regulat als articles 24 a 30 d’aquesta normativa. Aquest accés és vàlid únicament per al grau per al qual s’hagi superat el requisit.\nPersones més grans de quaranta-cinc anys que superin la prova d’accés específica.\nAltres títols o proves corresponents a ordenacions del sistema educatiu espanyol anteriors a la Llei orgànica 8/2013, de 9 de desembre, que donaven accés a la Universitat.\nCapítol II: Admissió als estudis de grau II\nEl Consell de Govern aprovarà cada any, a proposta del Consell de Direcció, l’oferta de places generals per a cada grau (i PCEO) i seu per enviar-la a la conselleria competent, per a la seva aprovació d’acord amb el que estableix l’article 7 (Establiment de procediments d’admissió, dels terminis de preinscripció i períodes de matriculació, i de les regles per establir l’ordre de prelació en l’adjudicació de places en universitats públiques) del Reial decret 412/2014.\nLa UIB farà una convocatòria ordinària d’admissió a grau amb les places aprovades per la comunitat autònoma i una convocatòria extraordinària amb les places vacants resultants de la convocatòria ordinària.\nA aquesta oferta general de places hi podran concórrer els candidats que compleixin els requisits d’accés indicats als apartats 1, 2, 3, 4, 6 i 7 de l’article 7 d’aquesta normativa.\nLa UIB publicarà cada any les instruccions dels procediments d’admissió, les places convocades i els terminis de sol·licituds, respectant els terminis mínims de preinscripció establerts anualment per la Conferència General de Política Universitària.\nEls candidats hauran de fer la sol·licitud per mitjans electrònics.\nEls candidats poden demanar l’admissió a un màxim de sis estudis de grau (o PCEO) i seu en la seva sol·licitud. Aquests estudis s’han d’ordenar per preferències del candidat. El tractament serà com si el candidat hagués presentat tantes sol·licituds com preferències hagi enumerades, amb la característica que sempre s’adjudicarà la millor preferència possible a cada candidat.\nEn el procés d’admissió, el candidat pot aportar la còpia de la documentació original, sempre que el contingut complet sigui llegible amb claredat.\nLa UIB podrà sol·licitar el consentiment del candidat per obtenir les seves dades d’identificació o d’altre caire en nom seu a altres administracions públiques.\nSi el candidat no aporta la documentació original o aporta credencials provisionals, l’admissió serà condicional. Una vegada admès, el candidat haurà d’aportar la documentació original (o credencial definitiva) en el procés de matrícula perquè aquesta sigui efectiva. Una vegada matriculat, el candidat serà alumne de la UIB.\nEn cas que es detecti frau en les còpies aportades o bé en cas que la credencial definitiva esdevingui una nota d’admissió inferior a la nota de tall, es revocarà l’admissió i s’anul·larà la matrícula, sense devolució de doblers en el primer cas.\nDel nombre total de places ofertes a la convocatòria general d’admissió a grau es reservaran els percentatges de quotes de places, tots arrodonits per escreix, que s’indiquen:\nEs reservarà un 5% del total de places per a més grans de 25 anys.\nEs reservarà un 2% del total de places per a més grans de 45 anys.\nEs reservarà un 1% del total de places per a més grans de 40 anys amb experiència laboral o professional, llevat dels PCEO, per als quals no es reservarà cap plaça.\nEs reservarà un 3% del total de places per a titulats universitaris o equivalents.\nEs reservarà un 5% del total de places per a persones amb un grau de discapacitat reconegut del 33% o superior, així com per als estudiants amb necessitats educatives especials permanents associades a circumstàncies personals de discapacitat que durant la seva escolarització anterior hagin requerit recursos i suports per gaudir d’una normalització educativa plena.\nEs reservarà un 3% del total de places per a esportistes d’alt nivell i alt rendiment. Aquest percentatge s’incrementarà fins al 5% en els estudis a què fa referència el quart paràgraf de l’apartat 1 de l'article 9 del Reial decret 971/2007, de 13 de juliol, sobre esportistes d’alt nivell i alt rendiment.\nEls candidats que reuneixin els requisits per sol·licitar l’admissió per més d’una quota de reserva de places poden fer ús d’aquesta possibilitat.\nEls centres poden proposar, per a la seva aprovació pel Consell de Direcció, modificacions per a qualsevol estudi i seu de les places reservades, sempre respectant els llindars establerts pels articles 24 a 28 del Reial decret 412/2014.\nLes places reservades i declarades desertes s’assignaran a les places generals en la mateixa convocatòria, llevat de les places reservades a persones amb un grau de discapacitat reconegut del 33% o superior i als estudiants amb necessitats educatives especials permanents associades a circumstàncies personals de discapacitat que durant la seva escolarització anterior hagin requerit recursos i suports per gaudir d’una normalització educativa plena i les places reservades a esportistes d’alt nivell i alt rendiment, que es reservaran per a futures convocatòries del mateix any acadèmic. Aquestes només es podran alliberar com a places generals en la darrera convocatòria de places de l’any acadèmic, i en aquest cas caldrà assignar les places als candidats que hagin quedar en llista d’espera per ordre de convocatòria.\nLes places assignades a la quota general i declarades desertes en una convocatòria es poden assignar a les altres quotes de forma proporcional al percentatge de reserva i en l’ordre següent: (1) alumnes titulats, (2) persones amb l’accés de més grans de 25 anys, (3) persones amb l’accés de més grans de 45 anys i (4) persones amb l’accés de més grans de 40 anys amb experiència laboral o professional acreditada.\nLa nota d’admissió és la nota que es considera per establir l’ordre de prelació, entre altres criteris, a efectes d’admissió a un grau. La nota d’admissió es calcularà per a cada sol·licitud a un grau concret com la suma de la nota d’accés més la nota específica.\nLa nota d’accés és la qualificació final del títol o prova que dona accés d’acord amb el requisits enumerats a l’article 7. Es calcularà de la forma següent:\nPer als estudiants que compleixin els requisits de l’article 7.1.a) o 7.1.b), serà la nota final de l’etapa de batxillerat.\nPer als estudiants que compleixin els requisits de l’article 7.1.c), 7.1.d), 7.1.e) o 7.1.f), serà la qualificació final que figuri a la seva credencial corresponent.\nPer als estudiants que compleixin el requisit de l’article 7.2.a), serà el 60% la nota mitjana de batxillerat i el 40% restant la nota de la fase general de la PAU, tal com estipulava el Reial decret 1892/2008, de 14 de novembre, pel qual es regulen les condicions per a l’accés als ensenyaments universitaris oficials de grau i els procediments d’admissió a les universitats públiques espanyoles.\nPer als estudiants que compleixin el requisit previst a l’article 7.2.b), serà el 60% la nota mitjana de batxillerat i el 40% restant la nota de l’avaluació de batxillerat per a l’accés a la Universitat, així com estableix l’article 10 de l’Ordre ECD/1941/2016.\nPer als estudiants que compleixin els requisits indicats a l’article 7.2.c) i 7.2.d), igual que per als casos prevists a l’article 7.2.a) i 7.2.b), però prenent com a mitjana de batxillerat la qualificació final que figuri a la seva credencial corresponent.\nPer als estudiants que compleixin els requisits indicats de l’article 7.3.a) al 7.3.d), serà la nota final del cicle formatiu de grau superior.\nPer als estudiants que compleixin els requisits indicats de l’article 7.4.a) al 7.4.g), serà la nota mitjana de l’expedient calculada d’acord amb les previsions del Reial decret 1125/2003, de 5 de setembre, pel qual s’estableix el sistema europeu de crèdits i el sistema de qualificacions a les titulacions universitàries de caràcter oficial i validesa en tot el territori de l’Estat. En el cas de titulacions exclusivament de segon cicle corresponents a l’ordenació anterior dels ensenyaments universitaris, la nota serà la mitjana ponderada amb els crèdits corresponents entre la nota de segon cicle i la de primer que va donar accés al segon cicle.\nPer als estudiants que compleixin el requisit previst a l’article 7.4.h), serà la mitjana ponderada amb els crèdits corresponents de la nota mitjana dels estudis previs que els donaren accés al màster oficial i la nota mitjana dels estudis de màster oficial. Les notes mitjanes s’han de calcular d’acord amb les previsions del Reial decret 1125/2003.\nPer als estudiants que compleixin els requisits prevists a l’article 7.6, serà la nota final de la prova o el procediment d'accés.\nPer als estudiants que compleixin el requisit indicat a l’article 7.7, serà la nota final.\nLa nota específica es calcularà de la manera següent:\nNomés es calcularà per als alumnes que compleixin els requisits prevists a l’article 7.1.c), 7.1.d), 7.1.e), 7.1.f), 7.2 i 7.3. Per a la resta d’alumnes el seu valor serà zero.\nLa nota específica serà un valor entre 0 i 4 punts, calculats de la forma següent: a*M1 + b*M2, on:\nM1 i M2 són les qualificacions de dues matèries troncals superades (puntuació més gran de 5) de l’avaluació de batxillerat per a l’accés a la Universitat o, si escau, de la prova d’accés a la Universitat que proporcionin millor nota d’admissió. També es poden considerar per a M1 i M2 les qualificacions obtingudes en matèries superades en proves específiques d’admissió regulades a l’article 23.\na i b són els coeficients de ponderació de les matèries corresponents a les qualificacions M1 i M2 en el grau per al qual es calcula la nota d’admissió.\nEls paràmetres de ponderació a i b corresponents a les matèries de l’avaluació de batxillerat es troben a l’annex 1: paràmetres de ponderacions de les matèries per a la nota específica. Els paràmetres de ponderació a i b corresponents a les matèries de l’extingida prova d’accés a la Universitat seran els que eren vigents per a l’admissió de l’any 2016-17, regulats a l’Acord normatiu 9680/2011, modificat per l’Acord normatiu 11848/2016, de 12 de maig, pel qual es determinen els paràmetre de ponderació de la nota d’admissió als ensenyaments oficials de grau que s’imparteixen a la UIB.\nLes qualificacions M1 i M2 de les matèries que es considerin en el càlcul de la nota específica tindran validesa per a l’admissió a la UIB l’any en què s’obtenen més els dos anys acadèmics següents a l’obtenció de les qualificacions.\nLes notes d’accés, específica i d’admissió s’expressaran amb tres xifres decimals. La nota d’accés, si la normativa corresponent o el certificat de l’alumne té més precisió, s’arrodonirà a la mil·lèsima més propera i, en cas d’equidistància, a la superior; i si la normativa corresponent o el certificat de l’alumne té una precisió inferior, es consideraran únicament les xifres significatives.\nPer adjudicar les places generals i les places reservades, s’ordenaran les sol·licituds d’admissió a un grau (o PCEO) i seu segons un ordre de prelació. Si hi ha n places, s’adjudicarà plaça als n primers i la resta quedaran en llista d’espera en el mateix ordre de prelació.\nPer establir l’ordre de prelació es classificaran les sol·licituds en grups ordenats i dins cada grup les sol·licituds s’ordenaran per nota d’admissió. La nota i el grup de la darrera sol·licitud admesa per ordre de prelació establiran la nota de tall del grau (o PCEO) i seu per a les places generals i per a les places reservades.\nS’admetran totes les sol·licituds que estiguin en el mateix grup i amb la mateixa nota d’admissió que la darrera sol·licitud admesa (la nota de tall) encara que per aquest motiu s’hagin d’admetre excepcionalment més sol·licituds que places disponibles.\nPer establir l’ordre de prelació de les sol·licituds de places generals s’establiran sis grups. Dins cada grup s’ordenaran les sol·licituds per nota d’admissió. Els grups i el seu ordre són els següents:\nGrup 1: integrat per les sol·licituds dels qui hagin superat a la convocatòria ordinària o bé en anys anteriors els requisits prevists a l’article 7.1.c), 7.1.d), 7.1.e), 7.1.f) i 7.2 i també les sol·licituds dels qui hagin assolit a la convocatòria ordinària o bé en anys anteriors els títols de tècnic superior de formació professional, de tècnic superior d’arts plàstiques i disseny o de tècnic esportiu superior adscrits a la branca de coneixement del grau d’acord amb el que estableix el Reial decret 1618/2011, de 14 de novembre, sobre reconeixement d’estudis en l’àmbit de l’educació superior.\nGrup 2: integrat per les sol·licituds dels qui hagin superat a la convocatòria extraordinària els requisits prevists a l’article 7.1.c), 7.1.d), 7.1.e), 7.1.f) i 7.2 i també les sol·licituds dels qui hagin assolit a la convocatòria extraordinària els títols de tècnic superior de formació professional, de tècnic superior d’arts plàstiques i disseny o de tècnic esportiu superior adscrits a la branca de coneixement del grau d’acord amb el que estableix el Reial decret 1618/2011.\nGrup 3: integrat per les sol·licituds dels qui hagin assolit a la convocatòria ordinària o bé en anys anteriors els títols de tècnic superior de formació professional, de tècnic superior d’arts plàstiques i disseny o de tècnic esportiu superior no adscrits a la branca de coneixement del grau d’acord amb el que estableix el Reial decret 1618/2011.\nGrup 4: integrat per la resta de les sol·licituds dels qui hagin assolit a la convocatòria extraordinària els títols de tècnic superior de formació professional, de tècnic superior d’arts plàstiques i disseny o de tècnic esportiu superior no adscrits a la branca de coneixement del grau d’acord amb el que estableix el Reial decret 1618/2011.\nGrup 5: integrat per les sol·licituds dels qui no hagin superat l’avaluació de batxillerat per a l’accés a la Universitat ni cap prova d’accés i que tinguin el títol de batxiller o equivalent a la convocatòria ordinària o en anys anteriors.\nGrup 6: integrat per les sol·licituds dels qui no hagin superat l’avaluació de batxillerat per a l’accés a la Universitat ni cap prova d’accés i que tinguin el títol de batxiller o equivalent a la convocatòria extraordinària.\nPer establir l’ordre de prelació de les sol·licituds de places reservades als més grans de 25 anys s’establiran quatre grups. Dins cada grup s’ordenaran les sol·licituds per nota d’admissió. Els grups i el seu ordre són els següents:\nGrup 1: les sol·licituds dels qui hagin superat la prova de més grans de 25 anys a la UIB en una opció concordant.\nGrup 2: la resta de sol·licituds dels qui hagin superat la prova de més grans de 25 anys a la UIB.\nGrup 3: les sol·licituds dels qui hagin superat la prova de més grans de 25 anys en una altra universitat en una opció concordant.\nGrup 4: la resta de sol·licituds.\nPer establir l’ordre de prelació de les sol·licituds de places reservades als més grans de 45 anys, s’establiran dos grups. Dins cada grup s’ordenaran les sol·licituds per nota d’admissió. Els grups i el seu ordre són els següents:\nGrup 1: les sol·licituds dels qui hagin superat la prova de més grans de 45 anys a la UIB.\nGrup 2: la resta de sol·licituds.\nPer establir l’ordre de prelació de les sol·licituds de places reservades als més grans de 40 anys, aquestes sol·licituds s’ordenaran per nota d’admissió.\nPer establir l’ordre de prelació de les sol·licituds de places reservades a les persones amb un grau de discapacitat igual o superior al 33%, així com als estudiants amb necessitats educatives especials permanents associades a circumstàncies personals de discapacitat, que durant la seva escolarització anterior hagin requerit recursos i suports per gaudir d’una normalització educativa plena, les sol·licituds s’ordenaran d’acord amb l’ordre que els correspongui segons el requisit d’accés que compleixi l’alumne.\nPer establir l’ordre de prelació de les sol·licituds de places reservades als esportistes d’alt nivell i alt rendiment, aquestes sol·licituds s’ordenaran en grups d’acord amb la seva classificació d’esportista segons regula l’article 2 del Reial decret 971/2007, de 13 de juliol, sobre esportistes d’alt nivell i alt rendiment. Dins cada grup s’ordenaran amb la seva nota d’admissió.\nPer establir l’ordre de prelació de les sol·licituds de places reservades als titulats universitaris, s’establiran dos grups. Dins cada grup s’ordenaran les sol·licituds per la nota d’admissió. Els grups i el seu ordre són els següents:\nGrup 1: les sol·licituds dels alumnes titulats a la mateixa branca de coneixement del grau.\nSi una titulació de grau té establertes unes proves d’admissió regulades a l’article 23, aleshores a tots els ordres de prelació establerts als punts 4 a 10 d’aquest article i a totes les seus on s’imparteixi s’ordenaran en primer lloc els alumnes aptes d’aquestes proves, sobre els no aptes. Si aquesta titulació forma part d’un PCEO, també s’aplicarà aquesta restricció a l’ordre de prelació del PCEO.\nSi un candidat pot ser admès per més d’una quota de places reservades, aleshores s’assignarà la quota seguint l’ordre de prelació següent:\nPer plaça reservada per a les persones amb un grau de discapacitat igual o superior al 33%, així com per als estudiants amb necessitats educatives especials permanents associades a circumstàncies personals de discapacitat, que durant la seva escolarització anterior hagin requerit recursos i suports per gaudir d’una normalització educativa plena.\nPer plaça reservada a esportistes d’alt nivell.\nPer plaça reservada a més grans de 40 anys.\nPer plaça reservada a més grans de 45 anys.\nPer plaça reservada a més grans de 25 anys.\nPer plaça reservada a titulats.\nPer plaça general.\nLa UIB publicarà tantes llistes d’admesos com calgui per assignar les places. Les llistes es publicaran sempre que sigui possible abans del començament de les classes. Una vegada transcorreguts deu dies naturals des del començament de les classes, caldrà l’autorització del centre per publicar més llistes d’admesos. Els alumnes admesos en aquest supòsit seran admesos d’ofici amb la condició d’alumnes a temps parcial, per poder-se matricular, si així ho volen, únicament de les assignatures que no hagin fet cap activitat d’avaluació parcial.\nLes dates de publicació de les llistes d’admesos es faran públiques abans de la finalització del termini de preinscripció. No obstant això, la UIB pot treure llistes d’adjudicació de places vacants no previstes dins els terminis establerts al punt anterior.\nEls candidats que participin en el procediment d’admissió podran consultar la llista dels admesos classificada per quota de reserva de plaça i per ordre de prelació amb nom, grup i nota que estableixen l’ordre de prelació.\nEs publicaran a la web de la UIB les notes de tall de cada llista.\nEls candidats admesos tindran un termini que fixarà la convocatòria després de la publicació de cada llista d’admesos per acceptar la plaça. Acabat el termini sense que la persona interessada manifesti la seva voluntat, s’entendrà que no accepta la plaça atorgada i que desisteix del procediment d’admissió, sense possibilitat d’obtenir plaça en aquesta convocatòria. El fet d’acceptar la plaça no eximeix de l’obligatorietat de formalitzar la matrícula en el termini establert.\nEls candidats no admesos a la seva primera preferència tindran un termini que fixarà la convocatòria després de la publicació de cada llista d’admesos per indicar electrònicament que continuen interessats en la plaça sol·licitada. Acabat el termini sense que manifesti la seva voluntat la persona interessada, s’entendrà que desisteix del procediment d’admissió, sense possibilitat d’obtenir plaça en aquesta convocatòria. Aquesta possibilitat no estarà disponible a la darrera llista.\nEls centres faran una proposta cada any de l’oferta de places per canvi d’universitat i/o d’estudis universitaris oficials espanyols i per estudis estrangers no homologats per a cada grau i cada seu al Consell de Direcció per a la seva aprovació. Aquesta oferta no pot ser inferior al 2 per cent per escreix de les places ofertes a la convocatòria general de l’any anterior, llevat que ho autoritzi el Consell de Direcció. El primer any d’implantació d’un nou grau no s’oferirà cap plaça en aquesta convocatòria. El Consell de Direcció haurà d’aprovar les propostes indicades.\nLa UIB farà una convocatòria ordinària amb les places aprovades i una altra convocatòria extraordinària amb les places vacants resultants de la convocatòria ordinària.\nLes places per als estudiants amb estudis estrangers no homologats declarades desertes s’assignaran en la mateixa convocatòria al procediment d’admissió per canvi d’universitat i/o d’estudis universitaris oficials espanyols si en aquest hi ha llista d’espera, i viceversa.\nDe forma excepcional, el degà de la facultat o el director de l’escola poden admetre, sense que restin places, totes les sol·licituds per canvi d’universitat i/o d’estudis universitaris oficials espanyols o per alumnes estrangers no homologats als quals es reconeguin, almenys, 90 crèdits, sempre que els recursos de personal, d’espai i de material de què es disposi així ho permetin. Aquesta admissió excepcional no pot ser argument per demanar un desdoblament de grups.\nCada any la UIB publicarà amb un mes d’antelació els terminis per formalitzar les sol·licituds d’admissió per canvi d’universitat i/o d’estudis universitaris oficials espanyols o per estudis estrangers no homologats. No obstant això, els estudiants als quals es reconeguin almenys 90 crèdits poden fer la sol·licitud en qualsevol moment.\nA la convocatòria de places per canvi d’universitat i/o d’estudis universitaris oficials espanyols hi podran concórrer els estudiants que hagin cursat estudis universitaris oficials de forma parcial i hagin superat 30 crèdits ECTS dins la titulació d’origen. A la convocatòria de places per estudis estrangers no homologats hi podran concórrer els estudiants que hagin cursat estudis parcials o totals que no hagin obtingut l’homologació o equivalència i hagin superat 30 crèdits ECTS a la titulació d’origen.\nEls alumnes hauran de fer la sol·licitud per mitjans electrònics.\nA la convocatòria de places per canvi d’universitat i/o d’estudis universitaris oficials espanyols i a la convocatòria de places per estudis estrangers no homologats, els candidats poden demanar l’admissió únicament per a un estudi de grau (o PCEO) i seu.\nEls esportistes d’alt nivell i alt rendiment que estiguin obligats a canviar de residència per motius d’esport poden fer la sol·licitud de canvi d’universitat i/o d’estudis universitaris oficials espanyols en qualsevol moment per poder continuar els seus estudis. En aquest cas el degà de la facultat o el director de l’escola els poden admetre extraordinàriament, sempre que els recursos de personal, d’espai i de material de què es disposi així ho permetin.\nEn el procés d’admissió, el candidat pot aportar la còpia de la documentació original, sempre que sigui llegible amb claredat el seu contingut complet.\nLes sol·licituds de la convocatòria d’alumnes amb estudis estrangers que compleixin els requisits s’ordenaran de la forma següent:\nEn primer lloc, el grup d’alumnes que tinguin els seus estudis estrangers assimilats a la mateixa branca de coneixement de l’estudi al qual volen accedir. A continuació la resta d’alumnes.\nDins cada un dels dos grups anteriors, s’ordenaran les sol·licituds per la mitjana de l’expedient.\nLes sol·licituds de la convocatòria de canvi d’universitat i/o d’estudis universitaris oficials espanyols que compleixin els requisits s’ordenaran d’aquesta manera:\nEn primer lloc s’ordenarà el grup dels estudiants que volen canviar d’un programa combinat d’ensenyament oficial a un estudi que forma part d’aquest programa combinat o a l’inrevés. Dins aquest grup s’ordenaran les sol·licituds per la mitjana que permet comparar expedients d’alumnes que no han acabat els estudis en procediments acadèmics competitius, que es defineix a l’Acord normatiu 11222/2014, de 16 de desembre, pel qual s’aprova un sistema de càlcul de la mitjana que permet comparar expedients d’alumnes que no han acabat els estudis en procediments acadèmics competitius. Després seguiran la resta de sol·licituds.\nEn segon lloc, si l’estudi habilita o és requisit per a l’exercici d’una professió regulada, aleshores s’ordenarà el grup d’estudiants que provenen d’un estudi que habilita o és requisit de la mateixa professió i després la resta. Si l’estudi no habilita ni és requisit per a exercir cap professió, aleshores totes les sol·licituds s’inclouran al mateix grup.\nEn tercer lloc, s’ordenaran primer els alumnes que provenen d’uns estudis de la mateixa branca de coneixement que l’estudi al qual volen accedir i després la resta.\nDins cada grup, les sol·licituds s’ordenaran per la mitjana de l’expedient calculada d’acord amb les previsions del Reial decret 1125/2003.\nDins cada un dels grups del punt 2, les sol·licituds s’ordenaran per la nota mitjana de l’expedient d’origen. No obstant això, cada centre podrà proposar altres criteris d’ordenació addicionals, que haurà d’aprovar el Consell de Direcció.\nLa UIB publicarà tantes llistes d’admesos com calgui per assignar les places. Aquestes es publicaran sempre que sigui possible abans del començament de les classes. Una vegada transcorreguts deu dies naturals des del començament de les classes, caldrà l’autorització del centre per publicar més llistes d’admesos. Els alumnes admesos en aquest supòsit seran admesos d’ofici amb la condició d’alumnes a temps parcial, per poder-se matricular, si així ho volen, únicament de les assignatures que no hagin fet cap activitat d’avaluació parcial. Aquesta admissió estarà condicionada al compliment dels requisits d’accés indicats a l’article 7.4.a) i 7.4.b) per als alumnes que demanen admissió per canvi d’universitat i/o d’estudis oficials espanyols i per als alumnes amb estudis estrangers no homologats respectivament.\nLa primera llista es publicarà abans de la finalització del termini de preinscripció de la convocatòria general perquè els no admesos puguin, si volen, inscriure’s en aquesta convocatòria.\nLes persones que participin en el procediment d’admissió podran consultar la llista dels admesos per ordre de prelació amb nom, via d’accés i totes les característiques que estableixen l’ordre de prelació.\nLes notes de tall de cada llista es publicaran a la web de la UIB.\nEls alumnes admesos tindran un termini que fixarà la convocatòria després de la publicació de cada llista d’admesos per demanar el reconeixement dels crèdits a fi i efecte de validar els requisits d’accés. En el supòsit que la CRiTC no els reconegui els 30 crèdits ECTS requerits, es revocarà l’admissió. Aquest requisit és indispensable per formalitzar la matrícula. Acabat el termini per demanar el reconeixement sense que es pronunciï la persona interessada, s’entendrà que no accepta la plaça atorgada i que vol abandonar el procediment d’admissió, sense possibilitat d’obtenir plaça en aquesta convocatòria.\nEls alumnes no admesos tindran un termini que fixarà la convocatòria després de la publicació de cada llista d’admesos per indicar electrònicament que continuen interessats en la plaça sol·licitada. Acabat el termini sense que la persona interessada es pronunciï, s’entendrà que vol abandonar el procediment d’admissió, sense possibilitat d’obtenir plaça en aquesta convocatòria. Aquesta possibilitat no estarà disponible a la darrera llista.\nEl fet de complir els requisits i tenir l’admissió no eximeix de l’obligatorietat de formalitzar la matrícula en el termini establert.\nS’entén per canvi de seu que un alumne canviï de seu dins el mateix estudi i centre.\nEls centres faran una proposta cada any de l’oferta de places per canvi de seu al Consell de Direcció per a la seva aprovació. Aquesta proposta no podrà ser inferior al 2 per cent per escreix de les places ofertes l’any anterior (el primer any d’implantació d’un nou grau no s’oferirà cap plaça en aquesta convocatòria). El Consell de Direcció haurà de donar el vistiplau definitiu a les propostes indicades.\nLa UIB farà una convocatòria anual amb les places ofertes per canvi de seu.\nCada any la Universitat publicarà amb trenta dies naturals d’antelació els terminis per formalitzar les sol·licituds de canvi de seu.\nA la convocatòria hi podran concórrer els alumnes que ja tenen admissió a un grau i a una seu i volen canviar de seu i tinguin 30 crèdits superats.\nLes sol·licituds de canvi de seu s’ordenaran per ordre de la mitjana que permet comparar expedients d’alumnes que no han acabat els estudis en procediments acadèmics competitius, que es defineix a l’Acord normatiu 11222/2014.\nLes persones que participin en el procediment d’admissió podran consultar la llista dels admesos per ordre de prelació amb nom i mitjana considerada en l’ordenació.\nL’admissió a la nova seu està condicionada al fet que l’alumne compleixi amb el règim de permanència.\nLes notes de tall es publicaran a la web de la UIB.\nEn el supòsit que hagin quedat places vacants en uns estudis (o PCEO) en una seu, el degà podrà autoritzar tants canvis de seu durant l’any acadèmic com places vacants hagin quedat.\nPerquè un estudi de grau tingui unes proves d’admissió específiques, el centre haurà de fer una proposta d’aquestes proves on es justifiqui la seva necessitat i s’indiqui els coneixements i/o competències específiques que s’han d’avaluar. Aquesta proposta, amb el vistiplau del Consell de Direcció, l’ha d’aprovar el Consell de Govern.\nPer a tots aquells estudis de grau amb prova d’admissió concedida pel Consell de Govern, el Rector podrà fer fins a dues convocatòries anual, d’acord amb el primer apartat de l’article 9.1 del Reial decret 412/2014. Aquesta convocatòria s’ha de publicar almenys amb un any acadèmic d’antelació a l’admissió per poder complir les directrius de l’article 7.4 del Reial decret esmentat.\nEn el supòsit que es convoquin proves d’admissió per a un grau, la convocatòria publicarà els membres de la comissió organitzadora d’aquestes proves perquè aquesta determini les característiques, el disseny i el contingut de les proves d’acord amb l’informe del centre, així com el tribunal avaluador.\nLes persones que sol·licitin accedir a un ensenyament en concret de la UIB mitjançant l’acreditació d’experiència laboral o professional han de reunir els requisits següents:\nComplir o haver complert 40 anys d’edat l’any en el qual se sol·licita participar en el procediment d’accés.\nNo posseir cap titulació que habiliti per accedir a la Universitat.\nAcreditar experiència laboral o professional en relació amb l’ensenyament de grau per al qual sol·liciten l’accés.\nLa UIB convocarà anualment el procediment per a l’accés mitjançant acreditació d’experiència laboral o professional per als estudis i seus que aprovi la Comissió Acadèmica.\nLa convocatòria, amb els períodes d’inscripció i altra informació d’interès relacionada amb aquest procés, s’anunciarà amb una antelació mínima de trenta dies naturals i es publicarà a la pàgina web de la UIB, a l’apartat d’accés a la Universitat. La citació per a l’entrevista dels candidats contindrà les dates i els llocs on es realitzarà, i aquests es publicaran a la pàgina web de la UIB amb una antelació mínima de set dies naturals.\nLes persones interessades han de fer la sol·licitud i han d’indicar-hi l’ensenyament universitari oficial de grau i la seu on volen ser admesos. Hauran de tenir en compte que cada candidat només pot sol·licitar l’accés a un únic ensenyament i seu per convocatòria.\nLes sol·licituds s’han de presentar durant el període de matrícula establert a la convocatòria.\nA la sol·licitud necessàriament s’ha d’adjuntar la documentació següent:\nUna fotocòpia del document nacional d’identitat, NIE o passaport.\nCarta de motivació on es justifiqui l’interès per cursar l’ensenyament oficial de grau escollit.\nDocumentació acreditativa d’experiència laboral o professional relacionada amb l’ensenyament universitari oficial de grau triat.\nDocumentació acreditativa de la formació relacionada amb l’ensenyament universitari oficial de grau triat, si escau.\nDocumentació acreditativa del coneixement de català, si escau.\nDocumentació acreditativa del coneixement de terceres llengües, si escau.\nNomés es consideraran les sol·licituds dels candidats que hagin abonat els preus públics corresponents per a la realització del procediment d’accés, amb les exempcions aplicables que estableixi la legislació vigent.\nEl procediment d’accés a la Universitat mitjançant l’acreditació d’experiència laboral o professional s’estructura en dues fases: la fase de valoració i la d’entrevista personal.\nEn primer lloc es procedirà a la fase de valoració d’acord amb els barems publicats a l’annex 3: barems de valoració de mèrits per a l’acreditació d’experiència laboral o professional. El resultat serà una puntuació de 0 a 10 punts. Es considerarà que el candidat ha superat la fase de valoració si obté una puntuació de 5 o més punts.\nTots els candidats que superin la fase de valoració es podran inscriure a la fase d’entrevista. En l’entrevista es valorarà i apreciarà la maduresa i idoneïtat dels candidats per seguir amb èxit l’ensenyament universitari oficial de grau triat. Els criteris que s’hi han de valorar, com a mínim, són: maduresa, motivació, idoneïtat de la formació prèvia i idoneïtat de l’experiència laboral o professional. El resultat de la fase d’entrevista serà una puntuació de 0 a 10 punts. Es considera que el candidat ha superat la fase d’entrevista si obté una puntuació de 5 o més punts. Es considerarà que els interessats que no hi assisteixin desisteixen de la seva sol·licitud.\nEl Rector nomenarà una comissió avaluadora. Aquesta comissió valorarà els mèrits corresponents a la fase de valoració i resoldrà el procediment d’accés en una acta on constin les qualificacions finals. No es valoraran els mèrits del currículum que no quedin acreditats.\nD’acord amb el que estableix l’article 16.3 del Reial decret 412/2014, les memòries verificades del pla d’estudis han d’incloure els criteris d’acreditació i àmbit de l’experiència laboral o professional relacionats específicament amb l’ensenyament de grau corresponent. En cas d’absència d’aquests criteris, correspon a la comissió avaluadora determinar-los, així com els que, tot i correspondre a famílies professionals vinculades amb la branca de coneixement a què estigui adscrit, no hi presenten relació específica.\nLa fase d’entrevista és responsabilitat de la comissió de reconeixement i transferència de crèdits del grau que vulgui cursar el candidat que pretén accedir a la Universitat. La comissió convocarà, mitjançant la pàgina web de la UIB, el sol·licitant a l’entrevista i li indicarà el lloc, el dia i l’hora en què tindrà lloc. La comissió farà constar a l’acta de l’entrevista els aspectes valorats i la qualificació parcial obtinguda per cada un dels candidats. Així mateix, hi constarà clarament la qualificació final de l’entrevista.\nLa qualificació final serà la mitjana ponderada de les dues fases calculada de la forma següent: un 60% serà la nota de la fase de valoració, més un 40%, que correspondrà a la nota de la fase d’entrevista. No obstant això, només seran aptes els candidats que hagin superat les dues fases individualment. La comissió avaluadora farà una acta amb les qualificacions finals.\nEls alumnes que superin el procediment d’accés per a un grau i seu hauran de presentar-se a la convocatòria d’admissió per a l’ensenyament oficial d’aquest grau i seu. L’admissió dependrà de les places reservades per a més grans de 40 anys amb experiència laboral o professional d’acord amb l’article 10 i seguint l’ordre de prelació que estableix l’article 12 d’aquesta normativa.\nEs podrà fer servir l’accés de més grans de 40 anys l’any en què se supera el procediment d’accés i els dos anys posteriors; sempre per a l’admissió a l’ensenyament oficial i al grau per al qual s’ha superat. Transcorregut aquest termini, l’accés ja no serà vigent i caldrà superar almenys la fase d’entrevista del procediment d’accés per poder accedir-hi. En qualsevol convocatòria posterior el candidat es pot tornar a presentar a la fase de valoració, si té més mèrits per aportar.\nLes persones interessades podran, sobre la qualificació obtinguda a la fase de valoració, presentar una reclamació. El termini de presentació de reclamacions és de tres dies hàbils comptats a partir de la data de publicació de les qualificacions. La sol·licitud en què s’ha d’exposar la reclamació s’ha de presentar adreçada al president de la comissió avaluadora.\nTranscorregut el termini de presentació de reclamacions i una vegada resoltes, si se n’han presentades, es publicarà la relació definitiva de qualificacions. Aquesta resolució exhaureix la via administrativa.\nTotes les denominacions d’òrgans de govern, càrrecs, funcions i membres de la comunitat universitària, com qualsevol que en aquesta normativa aparegui en gènere masculí, s’han d’entendre referides indistintament al gènere masculí o femení, segons el sexe del titular de què es tracti.\nQueden derogades totes les normes del mateix rang o inferior en allò que contradigui o s’oposi al que disposa aquest acord normatiu.\nQueden derogats expressament els acords normatius següents:\nAcord normatiu 9682/2011, de 2 de febrer, pel qual es regula l’accés als estudis oficials de la Universitat de les Illes Balears d’estudiants per canvi d’universitat o de titulació, amb estudis estrangers no homologats, i per canvi de seu universitària.\nAcord normatiu 9389/2010, de 30 de març, pel qual s’aprova la normativa per a l’accés a la Universitat mitjançant acreditació d’experiència laboral o professional. Aquest acord normatiu seguirà vigent per a la convocatòria de l’any 2017 del procediment d’accés a la Universitat mitjançant experiència laboral o professional.\nAcord normatiu 11964/2016, de 21 de juliol, pel qual es publiquen els paràmetres de ponderació de les matèries de batxillerat a efectes d’admissió als ensenyaments oficials de grau.\nAquest acord normatiu entrarà en vigor l’endemà de publicar-se al Full Oficial de la Universitat, llevat del capítol III, que entrarà en vigor a partir del dia 1 d’octubre de 2017 per a la convocatòria de 2018 del procediment d’accés mitjançant acreditació d’experiència laboral o professional.\nAnnex 1. Paràmetres de ponderació de les matèries per a la nota específica\n- Vegeu annex -\nPer realitzar aquesta valoració, la comissió d’avaluació utilitzarà el Catàleg nacional de qualificacions professionals (CNCP, 2009) de l’Institut Nacional de les Qualificacions (INCUAL), que ordena les qualificacions professionals susceptibles de reconeixement i acreditació, identificades en el sistema productiu en funció de les competències apropiades per a l’exercici professional.\nLa valoració dels mèrits per a l’acreditació d’experiència laboral o professional s’efectuarà d’acord amb el barem següent:\na) Experiència laboral o professional\nL’experiència laboral o professional es valorarà amb un màxim de 7 punts, qualificació numèrica que s’expressarà amb tres decimals.\nAquesta experiència laboral o professional es valorarà sempre que s’hagi desenvolupat en les famílies professionals adscrites a la branca de coneixement a la qual estigui vinculat l’ensenyament universitari oficial de grau triat.\nEn particular, es valorarà l’experiència adquirida i demostrable en treballs que es relacionin específicament amb l’ensenyament universitari oficial de grau sol·licitat per la persona interessada fins a un màxim de 0,05 per mes complet d’experiència professional i fins a un màxim de 0,025 per mes complet per a l’experiència no específica en les famílies professionals adscrites a la branca de coneixement a la qual estigui vinculat l'ensenyament universitari oficial de grau triat. Aquesta experiència professional es considerarà acreditada si s’aporta documentació que posi de manifest les funcions dutes a terme i els períodes (dates d’inici i de finalització) d’activitats, certificades per l’entitat en la qual s’ha desenvolupat la tasca professional o qualsevol altre mitjà que en possibiliti l’acreditació.\nLa formació es valorarà amb un màxim de 2 punts, qualificació numèrica que s’expressarà amb tres decimals.\nPer als cursos de formació i perfeccionament el contingut dels quals estigui directament relacionat amb l’ensenyament universitari oficial de grau sol·licitat, de durada igual o superior a 15 hores, que hagin estat cursats per la persona interessada, s’atorgaran 0,002 punts per hora.\nPer als cursos de formació i perfeccionament el contingut dels quals estigui inclòs a les famílies professionals adscrites a la branca de coneixement i no estigui directament relacionat amb l’ensenyament universitari oficial de grau sol·licitat, de durada igual o superior a 15 hores, que hagin estat cursats per la persona interessada, s’atorgaran 0,001 punts per hora.\nL’acreditació de la formació es realitzarà mitjançant el corresponent certificat del curs, en el qual han de constar, necessàriament, la denominació, el període de realització i les hores de durada d’acord amb la taula següent:\nAccés a un cicle formatiu de grau superior\nAccés a cicle formatiu de grau mitjà\nNo es valora\n600 hores* 0,001\n* Ha d’anar acompanyat del títol amb les hores. Es valora considerant estudis/branca de coneixement.\nSegons hores certificades\n300 hores* 0,002\nCursos d’informàtica, idiomes i prevenció de riscs laborals\nSegons nivell o hores certificades\nEstudis estrangers sense equivalència\nFP 1 (cicle formatiu de grau mitjà) relacionat amb els estudis\n600 hores* 0,002\nFP 1 (cicle formatiu de grau mitjà) relacionat amb la branca de coneixement\nFP 1 (cicle formatiu de grau mitjà) no relacionat amb els estudis ni amb la branca\nPREU (sense prova de maduresa; amb prova, dona accés a la universitat)\n800 hores* 0,002\nTítol de tècnic expedit per un institut americà (es valora com una FP 1)\nL’assistència a jornades i simpòsiums\nEls voluntariats, col·laboracions en ONG, beques...\n* Sempre que aportin certificat de l’entitat en el qual s’especifiquin tasques i temps (expressat en dies).\n* Sempre que aportin certificat original de la persona/entitat que els contracta, amb NIF/NIE i durada.\nFeines domèstiques, cura de persones dependents, infants...\nPonències i docència (en el capítol d’experiència professional)\n8 hores = 1 dia\nAssignatures cursades com a matrícula extraordinària\nSegons la correspondència en hores. Màxim 30 crèdits\nc) Coneixements d’idioma\nEl coneixement d’idioma es valorarà amb 1 punt com a màxim. S’acumularà la puntuació de català i de terceres llengües.\nL’acreditació prèvia del coneixement de català es farà amb el certificat corresponent, d’acord amb l’escala següent:\nCertificat de nivell A2 o equivalent: 0,150 punts.\nCertificat de nivell B1 o equivalent: 0,300 punts.\nCertificat de nivell B2 o equivalent: 0,600 punts.\nCertificat de nivell C1 o equivalent: 0,900 punts.\nCertificat de nivell C2 o equivalent: 1,000 punts.\nLa valoració del coneixement de català s’efectuarà puntuant exclusivament el nivell més alt obtingut.\nEls certificats acreditatius són els que estableix l’Ordre del conseller d’Educació i Cultura de 16 de febrer de 2000 per la qual es determinen els títols, certificats o diplomes que garanteixen els coneixements de llengua catalana compresos en els certificats de la Junta Avaluadora de Català, ampliada per l’Ordre de la consellera d’Educació i Cultura de 21 de febrer de 2015 per la qual es determinen els títols, diplomes i certificats equivalents als certificats de coneixements de llengua catalana de la Direcció General de Cultura i Joventut.\nEl coneixement de terceres llengües es valorarà amb l’acreditació prèvia del certificat corresponent, d’acord amb l’escala següent:\nCertificat de nivell A2: 0,100 punts.\nCertificat de nivell B1: 0,300 punts.\nCertificat de nivell B2: 0,500 punts.\nCertificat de nivell C1: 0,800 punts.\nCertificat de nivell C2: 1,000 punts.\nLa valoració del coneixement de cada llengua s’efectuarà puntuant exclusivament el nivell més alt obtingut en cadascuna.\nNomés es valoraran els certificats emesos per entitats acadèmiques de reconegut prestigi d’acord amb el Marc europeu comú de referència (MECR), així com d’altres que puguin establir les autoritats competents.\nACORD NORMATIU del dia 16 de juny de 2020 pel qual s’aprova la modificació de plantilla de Campus Digital - illes.\nACORD EXECUTIU del dia 2 de juny de 2020 pel qual s’ajorna la convocatòria d’eleccions de representants del grup D) (personal d’administració i serveis) al Claustre.


Fraternitat possible? (3) | Tarraconense\nFraternitat possible? (3)\nTal com diem, la fraternitat entre tots els éssers humans ha de tenir un fonament, alguna cosa que li serveixi de base, quelcom compartit per tots. Alguna cosa que es tingui en comú, i que, alhora, pugui ser reconegut com a propi per cadascun, per totes les persones de qualsevol racó del món…\nIntuïm que, si hi ha una falta tan gran de fraternitat en el nostre món, és precisament perquè no es reconeix un vincle que ens uneixi. Si l’altre és tractat com a estrany i aliè, és perquè aquesta és la imatge que en tenim. La seva existència i els seus problemes són seus i no ens afecten per res. Solament quan la casualitat fa que la nostra vida, d’alguna forma, sigui depenent de la seva, llavors ens hi interessem. Aquesta és l’experiència quotidiana durant la pandèmia actual: Per què ens preocupa la salut dels altres? Perquè el veiem com a germà o perquè de la seva salut depèn la nostra? Potser totes dues coses. Però sens dubte preval el segon motiu: en el fons pensem que estem en la mateixa cordada d’escaladors i arribarem al cim, si tots hi pugen segurs. La fallada d’un de sol ens pot precipitar a l’abisme.\nPer això és tan important identificar la corda a la qual tots estem lligats. No pot ser una cosa tan eventual com ara l’interès per la salut en cas d’una pandèmia, o un sentiment vague de compassió, o l’eficàcia de la força fruit de l’obstinació comuna per a aconseguir un objectiu econòmic…\nAl llarg de la història hi ha hagut moltes maneres de pensar que reconeixien alguna cosa en comú a tots els éssers humans. Quan es va començar a reclamar la fraternitat com a projecte social, i a lluitar per a aconseguir-la, es donava per entès que tots tenim en comú la raó i la naturalesa. Reconèixer-ho era una exigència de la dignitat que té tot ésser humà. Avui, no obstant això, no es parla de “naturalesa i raó” única i compartida, encara que sí que es reconeix la dignitat de tota persona humana. Però, per què tota persona és digna de viure i per què compartim aquesta dignitat?; què tenim en comú totes les persones?; què “ens agermana”?\nEl papa Francesc, en el seu capítol primer, titulat Les ombres d’un món tancat, constata el fet de l’absència d’un projecte, d’un horitzó i un rumb comú, que facilitin la sensació de pertinença a la mateixa humanitat (nn. 15-17; 26; 29-31). Aconseguir-ho sembla “un deliri” (n. 16) i constituir-nos en un “nosaltres” és una cosa urgent (n. 17).\nCrida l’atenció la frase “constituir-nos en un nosaltres”. Quelcom fa sentir-nos germans i poder parlar en plural. El Papa confirma que, sense sentir-nos “un nosaltres”, no serà possible la fraternitat universal. Però llavors, es tracta d’alguna cosa que hem de fer?; o més aviat d’alguna cosa que ja existeix i sols s’ha de reconèixer?\nEl Papa afirma l’anhel de fraternitat que hi ha en tota la humanitat en contrast amb la realitat: l’absència de germanor és una de les contradiccions més flagrants del nostre món. Però, com ja hem dit parlant del dia de Germanor, per a un cristià la fraternitat universal no sols no és un problema, sinó que forma part del seu credo. Per això el Papa diu en la Introducció a Germans tots:\n“Encara que ho vaig escriure partint de les meves conviccions cristianes, que m’animen i nodreixen, he intentat fer-ho perquè la reflexió s’obri al diàleg amb totes les persones de bona voluntat.”\nÉs legítima la nostra obstinació a aconseguir la fraternitat universal, almenys com a formant part del nostre compromís evangelitzador i missioner.


Appartamenti Arcobaleno Molveno Itàlia - Ofertes d'hotels amb els MILLORS DESCOMPTES EN LÍNIA\nVeure tots els 84 allotjaments a Molveno.\nVia Belvedere 42, Molveno, Molveno, Itàlia, 38018 - Molt bona ubicació - Veure al mapa\nMés informació sobre Appartamenti Arcobaleno\nPer als viatgers què vulguin captar les imatges i els sons de Molveno, Appartamenti Arcobaleno és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Appartamenti Arcobaleno, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, Zones públiques amb Wi-Fi, aparcament de cotxes, habitació familiar, instal.lacions de barbacoa.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent parc infantil, jardí. Appartamenti Arcobaleno és una elecció inteligents per a viatgers a Molveno, i ofereix una estada relaxant i sense molèsties.


Per les mateixes dates ja començaven a detectar els primers casos de coronavirus a Wuhan (Xina). Des d'aquest moment el nombre d'infectats va anar en augment i la seva ràpida propagació va portar a l'Organització Mundial de la Salut (OMS) a declarar la situació d'alarma, el 30 de gener de 2020 i, posteriorment, la situació de pandèmia. L'afectació i mortalitat del virus ha obligat els governs dels diferents països a prendre mesures extraordinàries que han afectat el dia a dia de la vida de la població en l’àmbit social, laboral, econòmic i sanitari; dibuixant un horitzó encara avui incert.\nCom a publicació de divulgació en promoció de la salut ens sentim interpel·lats amb el deure d'aportar anàlisi i debat sobre l'actualitat. En aquest número parlem de les transformacions provocades arran de la Covid19; de com el teletreball ha arribat per, potser, quedar-se; de les desigualtats de gènere que està provocant la pandèmia, i de quina és la situació del nostre sistema sanitari colpejat per aquesta crisi de salut pública


Estrenem pàgina web - Els Pastorets de Catalunya\nCoincidint amb el quinzè aniversari del domini web pastoretsdecatalunya.cat, hem estrenat nova pàgina web. Es tracta d’un site més modern, més accessible, més segur, i més intuïtiu i fàcil d’utilitzar, construït sobre la plataforma WordPress.\nAquest nou lloc web, creat per Fila 12, recull tota la informació de la Coordinadora de Pastorets de Catalunya, del fenomen dels Pastorets, la seva història i una relació dels diferents textos inventariats des del segle XII. A la pàgina també s’hi recullen les diferents representacions que fan els grups associats a la Coordinadora, amb un mapa que els geolocalitza, així com un cercador que permet trobar la representació que millor encaixi a l’espectador.\nÒbviament, la web també recull informació sobre la pròpia Coordinadora així com les activitats que desenvolupem: Els Congressos, les Trobades, el Fotoconcurs i l’Ajut a la Investigació.\nPer últim, a l’apartat notícies s’hi podrà trobar tant l’actualitat dels grups com de la pròpia Coordinadora de Pastorets.\nSigueu benvinguts i benvingudes a la nostra nova web!\nPrevious PostLa Coordinadora de Pastorets tanca la temporada més agredolça amb un balanç positiu\nNext PostEl Grup del Teatre Principal inicia la venda d’entrades per a “Els Pastorets Principals”


[RECEPTOR SUPERREGENERATIVO PARA MODULACIONES DE FASE] - Informació sobre la patent\n[RECEPTOR SUPERREGENERATIVO PARA MODULACIONES DE FASE]\nData de sol·licitud: 26/07/2012\nPatent nacional per "[RECEPTOR SUPERREGENERATIVO PARA MODULACIONES DE FASE]"\nWO2013014323 (31/01/2013) - A1 Solicitud internacional PCT con informe de búsqueda internacional en la OMPI\nEn data 19/09/2012 es va realitzar Examen art 11 Positivo\nEn data 19/09/2012 es va realitzar Asignación Fecha Presentacion Internacional\nEn data 19/09/2012 es va realitzar Solicitud sin PCT Easy\nEn data 19/09/2012 es va realitzar Requerimiento de Pago de Tasas Prescritas y Tasas por Pago Tardio\nEn data 04/10/2012 es va realitzar Comunicación a OI Fecha Recepción Documento Prioridad PCTRO135\nEn data 25/10/2012 es va realitzar No Contiene Defectos de los Prescritos en el art 14\nEn data 25/10/2012 es va realitzar Comunicación a ISA Resto de Documentación\nEn data 31/10/2012 es va realitzar Comunicación a OI Resto de Documentación\nEn data 27/11/2012 es va realitzar Realización IBI Viable\nEn data 28/11/2012 es va realitzar Revisión Calidad IBI Jefe de Servicio (Conforme)\nEn data 29/11/2012 es va realitzar Calidad IBI Unidad Administrativa PCT\nEn data 30/11/2012 es va realitzar Transmisión del IBI\nEn data 31/01/2013 es va realitzar Publicación Solicitud Internacional PCT\nInformació sobre el registre de patent nacional per [RECEPTOR SUPERREGENERATIVO PARA MODULACIONES DE FASE] amb el nombre PCT/ES2012/070571\nEl registre de patent nacional per [RECEPTOR SUPERREGENERATIVO PARA MODULACIONES DE FASE] amb el nombre PCT/ES2012/070571 va ser sol·licitat el 26/07/2012. Es tracta d'un registre en PCT Patent pel que aquest registre no ofereix protecció en la resta dels països. El registre [RECEPTOR SUPERREGENERATIVO PARA MODULACIONES DE FASE] amb el nombre PCT/ES2012/070571 va ser sol·licitat per UNIVERSITAT POLITÈCNICA DE CATALUNYA. El registre [modality] per [RECEPTOR SUPERREGENERATIVO PARA MODULACIONES DE FASE] amb el nombre PCT/ES2012/070571 està classificat com a H03D 11/06 segons la classificació internacional de patents.\nAltres invencions sol·licitades per UNIVERSITAT POLITÈCNICA DE CATALUNYA\nÉs possible conèixer totes les invencions sol·licitades per UNIVERSITAT POLITÈCNICA DE CATALUNYA entre les quals es troba el registre de patent nacional per [RECEPTOR SUPERREGENERATIVO PARA MODULACIONES DE FASE] amb el nombre PCT/ES2012/070571. Si es desitgen conèixer més invencions sol·licitades per UNIVERSITAT POLITÈCNICA DE CATALUNYA clicar aquí.\nAltres invencions sol·licitades en la classificació internacional de patents H03D 11/06.\nÉs possible conèixer invencions similars al camp de la tècnica es refereix. El registre de patent nacional per [RECEPTOR SUPERREGENERATIVO PARA MODULACIONES DE FASE] amb el nombre PCT/ES2012/070571 està classificat amb la classificació H03D 11/06 pel que si es desitja conèixer més registres amb la classificació H03D 11/06 clicar aquí.\nÉs possible conèixer totes les invencions publicades a PCT Patent entre les quals es troba el registre patent nacional per [RECEPTOR SUPERREGENERATIVO PARA MODULACIONES DE FASE]. El nostre portal www.patentes-y-marcas.com ofereix accés a les publicacions de patents en PCT Patent. Conèixer les patents registrades en un país és important per saber les possibilitats de fabricar, vendre o explotar una invenció en PCT Patent.\nÉs possible conèixer totes les patents registrades en la classe H (ELECTRICITAT) entre les quals es troba la patent [RECEPTOR SUPERREGENERATIVO PARA MODULACIONES DE FASE] amb el número PCT/ES2012/070571. Conèixer les patents registrades en una classe és important per a saber les possibilitats de registrar una patent en aquesta mateixa classe.\nÉs possible conèixer totes les patents registrades en la classe H03 (CIRCUITS ELECTRÒNICS BÀSICS) entre les quals es troba la patent [RECEPTOR SUPERREGENERATIVO PARA MODULACIONES DE FASE] amb el número PCT/ES2012/070571. Conèixer les patents registrades en una classe és important per a saber les possibilitats de registrar una patent en aquesta mateixa classe.\nÉs possible conèixer totes les patents registrades en la classe H03D (DE-MODULACIÓ O TRANSFERÈNCIA DE MODULACIÓ D'UNA ONDA PORTADORA A UNA ALTRA ) entre les quals es troba la patent [RECEPTOR SUPERREGENERATIVO PARA MODULACIONES DE FASE] amb el número PCT/ES2012/070571. Conèixer les patents registrades en una classe és important per a saber les possibilitats de registrar una patent en aquesta mateixa classe.\n[MÉTODOS Y SISTEMAS PARA DISPOSITIVOS MEMS (SISTEMASMICROELECTROMECÁNI...\nData de sol·licitud 25/07/2012\n[MÉTODOS Y SISTEMAS PARA DISPOSITIVOS MEMS (SISTEMASMICROELECTROMECÁNICOS) CMOS (SEMICONDUCTORCOMPLEMENTARIO DE ÓXIDO METÁLICO) QUE INCLUYEN UNABRÚJULA DE MÚLTIPLES HILOS]\nELEMENTO PARA LA UNION EN SECO QUE APORTA AISLAMIENTO Y PROCEDIMIENTO...\n[Método y aparato para obtener varias derivaciones simultáneas del ele...\nData de sol·licitud 26/07/2012\n[Método y aparato para obtener varias derivaciones simultáneas del electrocardiograma]\n[Método y aparato para obtener información cardiovascular en los pies]


Llengua ferida, por Antoni Puigverd\nQuan el franquisme agonitzava, la ruïna del català semblava irreparable. Jo aleshores estudiava Filologia Hispànica a la UAB i llegia autors com Llull, March o Carner, que m’havien estat negats a l’escola. Aquells meus estudis filològics (paral·lels als de Garcilaso o Unamuno) responien a una tàctica del franquisme més intel·ligent: bloquejaven el català en els àmbits populars i l’admetien en els més acadèmics.\nS’editaven llibres en català a l’abast de lectors il·lustrats, però la cultura de masses era irrisòria o vetada al català per raons que barrejaven el control polític amb la impossibilitat de crear estructures culturalment viables. Fins i tot la nova cançó tenia aquest biaix: Raimon i companyia van fer un impacte inefable (poques aportacions culturals han estat tan impressionants en català), però no arribaven al públic massiu que ballava amb els Mustang i els Sírex. Un tercer element dominava l’escenari: el castellà es desplegava en tots sentits a Catalunya: de la sofisticada generació dels Nueve Novísimos a Simplemente María i tants altres serials radiofònics, del boom llatinoamericà a l’ Un, dos, tres de TVE). La llengua castellana, a més de ser l’única oficial amb suplement repressiu, cobria, musculada, tots els àmbits. La catalana aconseguia emergir en alguns espais amb molt de mèrit, però estava confinada en molts altres.\nEl català tornarà a ser llengua viva si encarna prestigi, seducció i agermanament\nEl gran mur que impedia el desplegament del català ja no era tant la repressió (pròpia dels primers temps de dictadura) com la falta de prestigi social. Els universitaris esquerrosos t’exigien parlar en castellà a les assemblees: “El catalán es burgués”, un tòpic que encara perviu. En realitat haurien d’haver dit “petit burgès”: una llengua emparedada entre Pedralbes i Bellvitge. A Barcelona, anaves a la fleca i tothom demanava el pa en castellà. La pèrdua del prestigi social d’una llengua és el pas previ a la desaparició. Però l’antifranquisme a Catalunya estava dirigit pel PSUC i l’Assemblea de Catalunya, espai de trobada i pacte social. Recuperació del català i progrés social: aquesta era la síntesi que agermanava autòctons i nouvinguts. La democràcia va venir en català perquè era la llengua de la trobada entre catalans diversos. La llengua d’una nova modernitat.\nTornem a estar davant el precipici després de 40 anys de Constitució, d’una autonomia que ha oficialitzat el català i d’immersió. L’oficialitat descriu el català com una llengua alhora antipàtica i impotent. El castellà és la llengua amb què s’integren la majoria dels estrangers. Internet i les xarxes socials han revolucionat la cultura, que es valora amb likes.\nCom l’anglès, l’àrab i el xinès, el castellà arriba a molts milions de parlants i això va en detriment de les llengües petites i mitjanes. TikTok i companyia determinen l’ús del castellà entre els joves catalans. TV3 i l’independentisme hi contribueixen confinant el català en una ideologia.\nPassat el miratge, el català torna a ser una llengua seriosament ferida, cosa que deprimeix els més conscients, fa secretament feliç a més d’un i ofereix als dirigents nacionalistes nous rèdits d’un dolor que té premi electoral. Només la renovació del pacte nacional entre catalans podria guarir aquesta ferida (amb l’ajut decidit de l’Estat, que hi té obligacions constitucionals). Per la via oficialesca, el català perd. Per la via política, també. Només tornarà a ser llengua viva, per dir-ho com Joan Maragall, si torna a encarnar el prestigi, la seducció i l’agermanament.


Inaugurada l'escola La Sínia de Sant Antoni\nLa Consellera d'Ensenyament Meritxell Ruiz ha inaugurat aquest dimecres l'escola La Sínia que treballa des d'aquest curs en aquest nou edifici.\nLa consellera i l'alcalde han descobert la placa commemorativa i després han fet un recorregut per l'escola per ensenyar les noves instal·lacions a la consellera.\nINTERVÉ: Meritxell Ruiz, consellera d'Ensenyament\nMeritxell Ruiz ha pogut entrar a les aules on els alumnes estaven acabant ja les classes de la tarda. Ha aprofitat per interactuar amb ells acompanyant-los al joc, preguntant-los pels dibuixos que estaven fent o als més grans demanant-los que els expliqués part de la classe que estaven fent en aquells moments.\nLa consellera s'ha mostrat molt propera amb alumnes i professors de la Sínia que després de 10 anys amb mòduls el setembre passat va poder traslladar-se a la nova escola. La consellera ha remarcat que els edificis han d'estar al servei de l'educació.\nLa directora de l'escola La Sínia Glòria Esteve ha guiat a la consellera per les diferents estances del centre educatiu i ha destacat que la nova escola els ha portat canvis en la manera de treballar i relacionar-se però han sabut mantenir l'essència d¡escola propera i amable que treballa per educar ciutadans i cohesionar el poble.\nL'alcalde ha volgut recordar que feia 39 anys des de la darrera inauguració d'una escola al municipi, va ser la Pere Rosselló.\nL'acte ha acabat amb una interpretació de cant per part dels alumnes de 5è del tema Hallelujah de Leonard Cohen.\nLa Sínia és una escola d'una línia dissenyada per a futures ampliacions, actualment acull 197 alumnes. La construcció ha costat més de 3 milions i mig d'euros.


Divendres, 26 Maig 2017 10:02\nCeller Cooperatiu, documental, exposicions, documental del mes, Celler, Venus, sexualitat, dones,\nLes directores de Venus, Lea Glob i Mette Carla Albrechtsen, van convocar un càsting com a part del procés de recerca per filmar una pel·lícula eròtica de i per al sexe femení. Més de 100 dones van respondre a la crida. Directament a càmera, van parlar de les seves fantasies eròtiques, els seus desitjos i les seves frustracions. Les realitzadores es van adonar que, sense haver-ho previst, aquestes filmacions íntimes que es podien convertir en la pel·lícula que volien fer.\nAixí, Venus proposa una reflexió per parlar del sexe "real" des d'una perspectiva feminista i lliure d'estereotips, que allunyi el públic de la visió d'una sexualitat femenina "oficial". Una història sincera, honesta i vulnerable sobre les dones en relació al sexe, el desig, les emocions, els descobriments, el paper que suposadament han de jugar al llit i totes aquelles coses de les quals mai ens havíem atrevit a parlar.\nEl documental ha passat per certamens com el Göteborg International Film Festival de Suècia), el DocPoint Tallinn d’Estònia, el Helsinki Doc Point Documentary Film Festival de Finlàndia), el Docu Days UA d’Ucraïna) i l’IDFA, als Països Baixos.


About: Ali Zafar\nAli Zafar (nascut com Ali Mohammad Zafar, Lahore, Punjab, 18 de maig 1980), és un músic, compositor, cantant, escriptor de cançons, pintor i actor de cinema pakistanès. Va començar la seva carrera com a cantant amb la cançó Jugnuon Es Bhar Li Aanchal a la pel·lícula Shararat, dirigida per l'actriu pakistanesa i director Samina Peerzada però va fer un gran signe amb el seu primer single "Channo" del seu primer àlbum Huqa Pani que va vendre més de cinc milions de còpies a tot el món. L'àlbum va resultar ser un dels majors èxits mai al Pakistan amb Channo encapçalar les llistes de tot el camí per un llarg temps.\nAli Zafar at Indian Film Festival 2011.jpg\nAli Zafar (nascut com Ali Mohammad Zafar, Lahore, Punjab, 18 de maig 1980), és un músic, compositor, cantant, escriptor de cançons, pintor i actor de cinema pakistanès. Va començar la seva carrera com a cantant amb la cançó Jugnuon Es Bhar Li Aanchal a la pel·lícula Shararat, dirigida per l'actriu pakistanesa i director Samina Peerzada però va fer un gran signe amb el seu primer single "Channo" del seu primer àlbum Huqa Pani que va vendre més de cinc milions de còpies a tot el món. L'àlbum va resultar ser un dels majors èxits mai al Pakistan amb Channo encapçalar les llistes de tot el camí per un llarg temps. Zafar va començar la seva carrera com a actor amb Bollywood pel·lícula Tere Bin Laden, que va tenir un èxit moderat en la taquilla, i pel qual va ser nominat per al Premi Debut Filmfare Best Male. El 2011, Zafar va aparèixer com convidat en Yash Raj Luv Ka The End i va rebre el seu segon èxit comercial amb la seva versió següent, la comèdia romàntica Mere Brother Ki Dulhan. Zafar va guanyar premi Stardust per Superstar of Tomorrow - masculí. Zafar va protagonitzar una sèrie de pel·lícules d'èxit comercial com Londres, París, Nova York (2012), Chashme Baddoor (2013) i el total Siyapaa (2014). El 2012, Zafar va ser atorgat per Dadasaheb Phalke Premis de l'Acadèmia a l'Índia. El 2013, Zafar va ser votat com el "Home asiàtic més sexy del planeta", basat en una enquesta mundial realitzada pel setmanari britànic Eastern Eye. Ali Zafar va néixer a Lahore, Punjab, Pakistan en una família Punjabi. Els seus pares van ser Mohammad Zafarullah i Kanwal Ameen, tots dos professors de la Universitat de Panjab, Pakistan. Va estudiar a l'C.A.A. Escola Pública i Sistema Escolar Beaconhouse on va superar els seus exàmens de matriculació. Va completar la seva graduació de l'Escola de Govern de Lahore i el Col·legi Nacional d'Arts en Belles Arts. Zafar va fer el seu primer llibre d'historietes a l'edat de vuit anys. Al principi de la seva carrera, va treballar com a dibuixant a Pearl Continental Hotel a Lahore. (ca)\nAli Mohammad Zafar (ca)\nAli Zafar (nascut com Ali Mohammad Zafar, Lahore, Punjab, 18 de maig 1980), és un músic, compositor, cantant, escriptor de cançons, pintor i actor de cinema pakistanès. Va començar la seva carrera com a cantant amb la cançó Jugnuon Es Bhar Li Aanchal a la pel·lícula Shararat, dirigida per l'actriu pakistanesa i director Samina Peerzada però va fer un gran signe amb el seu primer single "Channo" del seu primer àlbum Huqa Pani que va vendre més de cinc milions de còpies a tot el món. L'àlbum va resultar ser un dels majors èxits mai al Pakistan amb Channo encapçalar les llistes de tot el camí per un llarg temps. (ca)\nAli Zafar (ca)


Corre, neda, pedaleja… i menja! La dieta del triatleta - Centre Mèdic La Roca: Fisioterapia, Medicina de l'Esport, Osteopatia i molts més serveis : Centre Mèdic La Roca: Fisioterapia, Medicina de l'Esport, Osteopatia i molts més serveis\nCorre, neda, pedaleja… i menja! La dieta del triatleta\nEl triatló és una modalitat esportiva d’alt rendiment i molt exigent, ja que inclou no un, sinó 3 esports -cursa, natació i ciclisme- en uns recorreguts de distàncies considerables. Per si sols, aquests esports ja suposen una rutina d’entrenament regular i intensa, però units en la disciplina del triatló requereixen per part dels esportistes una disciplina, un esforç i un afany de superació molt més elevat que en altres modalitats esportives.\nPer aquest motiu, en el triatló tan important és la rutina d’entrenament com l’alimentació, ja que una dieta inadequada o uns hàbits incorrectes dies abans de la prova poden llençar per terra tot l’esforç i les hores invertides a l’entrenament.\nEls “manaments” de la dieta del triatleta\nHidrata’t: Beu molta aigua (uns 2l al dia) però també menja aliments que en continguin una gran quantitat. Sopes, sucs i cremes així com begudes pensades per hidratar-te (isotòniques) han de completar la teva hidratació.\nDedica temps a cuinar i oblida’t dels menjars precuinats o ràpids: Si prepares plats en quantitats familiars i després els guardes en racions individuals et resultarà més fàcil i menjaràs més sa, variat i equilibrat. Pel que fa a menjar preparats o snacks, aposta pels més naturals: fruita, fruits secs, snacks integrals, sense greixos trans, etc.\nNo passis gana, menja 5 cops al dia mínim: Comença per un esmorzar complet per obtenir l’energia necessària per a tot el dia. Làctics, fruita, cereals i proteïnes haurien de protagonitzar el primer àpat del dia. Procura que cada menjar sigui complet (2 plats i postres) però redueix la quantitat amb el pas de les hores. I menja sempre després de la prova, especialment proteïnes.\nNo només existeix la pasta, menja variat: La pasta és una gran font d’hidrats que són necessaris per a la pràctica esportiva, però el món no s’acaba aquí. Aporta fibra als hidrats menjant arròs integral, blat, patates amb la pell, soja, etc. La quinoa a més, aportarà proteïnes a la teva dieta. A més, aprofita’t de la nostra dieta mediterrània i dels plats de cullera, la seva varietat d’ingredients t’aportaran “una mica de tot”; proteïnes, vitamines, fibra, hidrats, greixos, etc.\nGreixa bé els teus “mecanismes”: L’oli d’oliva ha de ser el teu acompanyant en les diferents ingestes del dia, també l’omega 3 del peix blau o fruits secs.\nAposta per la proteïna de qualitat, la d’origen animal. Això sí, alterna carn vermella amb i peix blanc i blau per evitar aportar massa greixos al teu cos. Si són d’origen ecològic, evitaràs a més certs “adulterants”.\nNo oblidis la vitamina B i el ferro, evitaràs anèmies i t’ajudarà en la formació i metabolisme cel·lular, el que fa que l’energia arribi als teus músculs. Carn vermella, vísceres i llegums són els teus aliats.\nSuplements sí, però naturals. No val la pena arriscar la teva salut per ajudar-te a incrementar el teu rendiment quan hi ha gran varietat de suplements naturals d’eficàcia demostrada: llevat de cervesa, pol·len, gelea reial, etc.\nLa constància és important, alimenta’t bé sempre i no uns dies abans de la prova i busca l’equilibri: no optis per dietes hipocalòriques abans d’una competició però tampoc que et passis a l’hora de menjar i acabis amb la panxa ben plena. Podria tenir conseqüències desagradables durant la competició.\nTots aquests consells són molt útils però si vols una dieta apta pel triatló pensada per a tu, visita’ns. Al CMLR la nostra especialista en nutrició, Sandra Sardina, t’ajudarà a alimentar-te de forma adequada perquè cap triatló no pugui parar-te.\nResum: El triatló és una prova d’alta exigència on l’alimentació juga un paper vital, ja que una dieta inadequada pot anular tots els esforços dedicats a l’entrenament.


Probabilitats que toqui la loteria | Consumer\nProbabilitats que toqui la loteria\nCada espanyol es gasta de mitjana a l'any en jocs d'atzar uns 208 euros, segons l'Institut Nacional d'Estadística (INE)\nQuin joc ofereix més oportunitats d’obtenir premi, la loteria o les travesses? Hi ha algun mètode per a guanyar en els casinos? Per què és més fàcil del que sembla que coincideixin dues persones amb el mateix aniversari? A totes aquestes preguntes responen les lleis de la probabilitat i l’estadística.\nSi se segueix amb ganes de temptar a la sort, com cal jugar per a guanyar? Segons Germán Fernández, doctor en Física de Partícules, la clau resideix a jugar regularment: “Partint que en tots els jocs d’atzar els diners que es reparteix en premis és menor que el que es recapta, una persona que aposti regularment en un joc massa senzill guanyarà moltes vegades, però acabarà perdent diners a llarg termini; d’altra banda, una persona que aposti regularment en un joc en el qual la probabilitat de guanyar sigui molt petita, possiblement perd diners, però si gana, guanyarà molt més que el que hagi apostat”. Un apostador que jugui regularment a la primitiva durant 50 anys, podrà arribar a perdre uns 15.000 euros, encara que la probabilitat de guanyar el premi major alguna vegada en la seva vida es redueix a una d’entre 700.Un apostador que jugui regularment a la primitiva durant 50 anys, podrà arribar a perdre uns 15.000 euros, encara que la probabilitat de guanyar el premi major alguna vegada en la seva vida es redueix a una d’entre 700\nEl mateix raonament li porta a Fernández a afirmar que no val la pena participar en les conegudes com a “penyes d’apostes”: “En augmentar les probabilitats d’encert, la quantia de la despesa s’aproxima a la del possible premi. En una penya de 7.690 membres que jugui 7.690 apostes tots els dies (amb la mateixa despesa individual) s’obtindran uns 10 premis al llarg dels 50 anys, però caldrà repartir els guanys entre els 7.690 membres, 10/7690 premis per persona, prop de 1.500 euros”. Per tant, si ens atenim a les matemàtiques, convé invertir els diners en una cosa més tangible. Però com opina Landart, la il·lusió, el cimbell d’un enorme premi, impulsa a jugar deixant a un costat la raó, “no em sembla malament mentre un s’ho prengui com un joc intranscendent en el qual arrisca pocs diners: d’il·lusions també es viu, i sempre hi ha algú al qual li toca la sort”.\nI parlant de sort, hi ha qui té més sort que uns altres? Així semblen pensar-ho les milers de persones que compren un dècim en l’administració de Sort (Lleida), la famosa “Bruixa d’Or”. La història té tots els ingredients per a pensar que la sort, després de tot, encara que pogués semblar el contrari, sí que existeix… almenys, per al seu propietari, que s’ha fet milionari. Si més no, es tracta d’una història curiosa: un poble amb un nom ideal per als amants de les coincidències i les supersticions, un premi gros de la loteria del Nen de 1994 que comença a cridar l’atenció, i un avesat empresari, Xavier Gabriel, que aprofita Internet per a vendre milions d’euros en dècims. Si unim tots aquests ingredients, no és d’estranyar que enguany per la Grossa de Nadal hagin facturat 29 milions d’euros i hagin repartit 390 milions d’euros en premis, i que l’any passat facturessin 22 milions i repartissin 120. Encara que tenen més probabilitats de vendre el ‘gros’ simplement pel volum del seu negoci (és l’administració de loteria que més embeni), si ens acollim a les xifres la veritat és que la sort els ha somrigut enguany: venent un 1% dels dècims que es jugaven en tota Espanya, han repartit de nou el premi Gros.\nVes a la pàgina anterior: « Quina probabilitat hi ha que toc?\nVes a la pàgina següent: Matemàtiques i jocs d'atzar »\natzar juegos-ca lotería-ca premio-ca probabilidad-ca


UHE-Verd 2019-20: 2020\nACTIVITAT 3 -L'ENTREVISTA-\nEtiquetes de comentaris: entrevista, Escola Ginesta\nLes entrevistes de 6è de les ESCOLES MINGUELLA\nEls alumnes de 6è de les Escoles Minguella esperem que tots estigueu bé!\nAquí us deixem les nostres entrevistes que hem fet a dues mares de 6è que formen part del gran equip sanitari que tenim. Hem après moltes coses d'elles. Esperem que en gaudiu!\nEtiquetes de comentaris: Escoles Minguella 6èA, Escoles Minguella 6èB, text conversacional\nEtiquetes de comentaris: Escola Ginesta, text instructiu\nEtiquetes de comentaris: Taip, text instructiu


TAC12 TV - Notícies 12. 18/10/2017\nNotícies 12. 18/10/2017\nDimecres, 18 Octubre 2017 12:47\nMés de dues-centes afectacions al tarragonès i l’Alt Camp per la forta tempesta d’aquesta tarda al Camp de Tarragona, amb un esclafit a Valls, al passeig de l’estació que s’ha emportat façanes i ha deixat 4 ferits lleus. A Tarragona hi ha hagut un ferit al carrer Gasòmetre i nombrosos desperfectes a la Rambla Nova, el passeig de Sant Antoni, la zona de l’amfiteatre i el circ romà amb destrosses a la sala del Pretori, que demà no obrirà i tampoc ho farà el circ romà, ja que el vent s'ha emportat una de les tanques laterals. Els danys també han estat nombrosos a Salou. De seguida veurem imatges del que ha passat aquesta tarda en un dia que ens deixa també aquests titulars. La Generalitat acusa el Govern espanyol d'estar al darrera de la decisió de centenars d'empreses de traslladar la seva seu social i fiscal fora de Catalunya. Així ho ha dit aquest matí a Tarragona la Consellera de Treball Dolors Bassa. Diu que està preocupada per aquests trasllats però assegura que aquestes decisions no afecten ni l'ocupació ni la producció d'aquestes empreses, que continuen tenint el seu teixit productiu a Catalunya. De seguida sentirem les paraules de la consellera, en un dia que també hem conegut una nova convocatòria de protesta. Serà dissabte, a Barcelona, Després de les concentracions d’ahir arreu del territori. Ara serà en una manifestació unitària convocada per la Taula de la Democràcia amb el suport del sindicats, després de l'empresonament dels dos líders ciutadans del moviment independentista. Des d'aquí al territori sortiran novament autobusos per portar-hi els participants del Camp de Tarragona. El nou responsable de Seguretat Ciutadana de l’Ajuntament de Tarragona, després del canvi de cartipàs provocat pels fets del Referèndum, surt al pas de les criticar al paper de la Guàrdia Urbana durant l’1 d’octubre. Javier Villamayor rep les funcions que fins ara tenia Begoña Floria, que recupera l’àrea de cultura. Constantí aprovarà demà de forma provisional el Pla Parcial per la propera instal·lació de noves empreses logístiques al polígon industrial. Un projecte pendent des del 2006, i que aquest estiu es va acordar amb els propietaris, que n’assumiran la urbanització valorada en 3,2 milions d’euros. Jean Luc podria ser el relleu del lesionat Omar Perdomo, baixa al Nàstic fins l'any vinent. El futbolista nigerià encara no ha debutat però Rodri confia en ell.\nMés en aquesta secció: « Notícies 12. 17/10/2017 Notícies 12. 19/10/2017 »


Suïssa també denega a Espanya les dades dels Pujol que Andorra va entregar\nLa justícia helvètica no donarà informació mentre l’únic delicte imputat sigui el fiscal\nSuïssa ha tancat el cercle. De les tres comissions rogatòries enviades des d’Espanya demanant dades de la família Pujol fetes igual a Andorra, Liechtenstein i Suïssa només ha tingut una resposta positiva. Andorra. Tant Suïssa com Liechtenstein s’han negat a entregar les dades que es demanen sobre la base del mateix motiu. Els dos països no reconeixen el delicte fiscal dintre del seu ordenament i per tant no poden enviar informació a un altre país partint d’una actuació que no és delictiva. Andorra tampoc no té el delicte fiscal inclòs en el seu ordenament, però la batlle Maria Àngels Moreno\n#11 som submisses contentes\nsubmisses som unes submisses i sembla que ens agrada perquè ningú es queixa.\n#10 Claro q si Francisco FRANCO\nQuina enveja tens d'Andorra FRANCISCO ;)\n#9 Francisquet francisquet\nFranciscuuuuuu lo unic que espero es q la liis i aixi et puguin fotre fora del pais jajajya veuras com andorra no es espanya... i si tan t agrada espanya quedati i ni miris el diaridandorraI FATAL LA JUTGE QuE VA DONAR LA INFORMACIO... Coses tan delicades potse q ens les mirem mes i millor per no fotre en l'aire anys de feina\n#8 PARA EL FRANCISCO\nFRANCISCO pero que dius!!?!??!?! jajajajajajajjajajajajajaja que dius tio?? espavilaGENT COM TU FA FASTIG FASTIG EM FAS!\nI desprès d'això encara necessitarem un visat per anar a la Seu!\nCuna de traïdors, venuts, covards, mantinguts, asistits, subvencionats i acomplexats. En això ens hem transformat!\nA veure, però és que algú no te clar que Andorra és una "quasi-colonia" espanyola? El que digui Madrid va a missa (mai més ben dit).\nEs normal......Suissa no te frontera amb España pero els te mes grands q Andorra.\n#3 Andorra primer !\nLuxemburg ( que és un país de la UE) ja ho va denegar. Ara Suissa ( com no podia er altrament) tambè ho denega i penso que qualsevol pais ho pot denegar, sempre i quan els encarregats de respondre a les demandes sapiguin, que tot i els tractats internacionals ( que donen marge ) el que ha de primar és l'interès del pais Això Suissa i Luxemburg ho tenen clar. Segurament perque els que han de respondre a les demandes saben quin és l'interès del pais, perque el coneixen, en coneixen les vicissituds de la seva història, i per això no els fa cap mena de por de denegar-ho quan és preceptiu de fer-ho. Aquí Andorra, encara no fa tants anys no hi havia tants miraments del què diran. Ah ! i les visites per prendre declaracions de jutges forans tambè s'haurien d'acabar, a menys que realment els nostres ( no ho crec) no siguin capaços de fer la feina. Els països no tenen amics ( per molt que siguin veins) solament tenen interessos i els nostre interés és a l'inrevès del que s'està fent.\nPrimer Lienschtenstein i ara Suissa li diuen a Espanya que NO , que exerceixen la seva SOBIRANIA NACIONAL i apliquen la seva LLEI propia sense pors devant d'un altre Estat.Com ha de ser.Tot al contrari que ANDORRA que actua acobardida constantment devant de Madrid. En part es comprensible pq ja em vist el que van fer amb BPA desde les Espanyes profundes...Cal tornar a fer-se respectar devant d'aquests matussers mafiosos de la capital del Reino !!!